Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 668/12/8811	Trebišov, 17.1.2014
EEČ : 2-69-29-2014

U Z N E S E N I E

Trestná vec:	obvinený XXXXX XXXXX  
Prečin:	Krádež formou spolupáchateľstva podľa § 20 k § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 4.12.2012, spisová značka 1 Pv 668/12/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 4.12.2012, spisová značka 1 Pv 668/12/8811, bola určená všetkým obvineným skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry v Trebišove sp. zn. 1 Pv 668/12 zo 04.12.2012, právoplatného 11.12.2012, bolo trestné stíhanie proti obv. ml. XXXXX a XXXXX, stíhaným pre prečin krádeže formou spolupáchateľstva podľa § 20 k § 212 ods. 2 písm. d Tr. zák. podmienečne zastavené a bola im stanovená skúšobná doba u každého v trvaní 12 mesiacov. Skúšobná doba uplynula dňa 11.12.2013.
   
	Podľa § 217 ods. 1 Tr. por. bolo zisťované, či sa obvinení ml. XXXXX a XXXXX v skúšobnej dobe osvedčili, pričom bolo zistené, že z miesta bydliska sú hodnotení kladne. Nebolo voči nim vedené žiadne trestné stíhanie a neboli prejednaní v priestupkovom konaní v mieste bydliska. Z odpisu z registra trestov bolo zistené, že počas skúšobnej doby sa taktiež nedopustili žiadneho trestného činu.

	Keďže obv. ml. XXXXX a XXXXX počas stanovenej skúšobnej doby viedli riadny život, bolo rozhodnuté, že sa v skúšobnej dobe osvedčili s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle § 9 ods. 1 písm. e Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Pačutová
prokurátorka